        ROMÂNIA                                                                                                

    JUDEŢUL IAŞI

MUNICIPIUL PAŞCANI                                                                              

CONSILIUL LOCAL                                                                               

H O T Ă R Â R E

 privind stabilirea programului de încălzire în municipiul Paşcani 

Consiliul Local al Municipiului Paşcani, judeţul Iaşi;

Având în vedere nota de fundamentare a RAGCL Paşcani în care se arată necesitatea stabilirii de către autorităţile deliberative ale municipiului Paşcani a datei începerii, respectiv a întreruperii furnizării energiei termice pentru încălzire sau principiul pe baza căruia se stabilesc aceste date;

Având în vedere raportul întocmit de Unitatea de Monitorizare a Serviciilor Publice din cadrul Primariei municipiului Pascani, inregistrat sub nr. 18114/23.09.2009;
        Avand in vedere Rapoartele de avizare ale :

· Comisiei de prognoze  economico-sociale, buget, finante,  industrie, agricultura, silvicultura, prestari servicii, comert  si IMM-uri 
· Comisiei  pentru sanatate, munca, protectie sociala si combaterea  saraciei si ale 
· Comisiei   juridice, ordine publică, drepturile omului şi libertăţi cetăţeneşti  din cadrul Consiliului Local al municipiului Pascani;
În conformitate cu prevederile Legii nr.325/2006 a serviciului public de alimentare cu energie termică;

În conformitate cu prevederile art.5 din Ordinul nr.483/2008 privind aprobarea Contractului-cadru de furnizare a energiei termice;

În conformitate cu prevederile art. 36 alin(2) lit.d) şi alin(6) lit.a) punct 14 din Legea nr.215/2001 privind administraţia publică locală, republicată, cu modificările şi completările ulterioare;

În temeiul art. 45 alin.(1) din  Legea nr.215/2001 privind administraţia publică locală, republicată, cu modificările şi completările ulterioare,
H O T Ă R Ă Ş T E:

Art.1 Se aprobă programul de începere şi întrerupere a furnizării agentului termic pentru încălzire după cum urmează :

a. începerea furnizării agentului termic pentru încălzire să fie stabilită după înregistrarea timp de 3 nopţi consecutiv, între orele 18 - 06 a unor temperaturi de cel mult +100C sau după înregistrarea timp de  3 zile consecutiv, între orele 06 – 18 a unor temperaturi de cel mult +150C.

b. întreruperea furnizării agentului termic pentru încălzire să fie stabilită după înregistrarea timp de 3 nopţi consecutiv, între orele 18 - 06 a unor temperaturi de cel puţin +100C şi după înregistrarea timp de  3 zile consecutiv, între orele 06 – 18 a unor temperaturi de cel puţin +150C.
Art.2 La solicitarea scrisă a asociaţiei de proprietari/locatari, programul de începere şi întrerupere a furnizării agentului termic pentru încălzire se poate stabili de comun acord cu aceasta.
Art.3 Prezenta hotărâre va fi dusă la îndeplinire de către Primarul municipiului Paşcani, Consiliul de administraţie al RAGCL Paşcani şi Unitatea de Monitorizare a Serviciilor Publice din cadrul Primăriei municipiului Paşcani.
Art.4 Serviciul administraţie publică va comunica în copie prezenta hotărâre:
· Instituţiei Prefectului judetului Iaşi

· Primarului municipiului Paşcani

· Unităţii de Monitorizare a Serviciilor Publice din cadrul Primăriei municipiului Paşcani

· RAGCL Paşcani

· Mass media

